Jarmund/Vigsnæs AS Arkitekter

Jarmund/Vigsnæs AS Arkitekter MNAL er et norsk arkitektfirma etablert i 1996 av Håkon Vigsnæs (f. 1962) og Einar Jarmund (f. 1962). I 2004 ble Alessandra Kosberg (f. 1967) tatt opp som tredje partner. Firmaet hadde i 2017 kontorer i Oslo og ca. 18 ansatte. I 2019 ble selskapet avviklet og virksomheten videreført i de to selskapene Vigsnæs Kosberg Arkitekter og Einar Jarmund & Co.

Firmaets virksomhet spenner fra små hytter og eneboliger til større offentlige bygg og byutviklingsprosjekter. Dets stil er blitt betegnet som «supermodernisme» og «nyminimalisme».

Jarmund/Vigsnæs har mottatt en rekke utmerkelser og flere arbeider er omtalt i internasjonal arkitekturlitteratur. I 1999 ble firmaet omtalt som et av verdens tjue viktigste unge arkitektkontorer av tidsskriftet Wallpaper.Arkitektur i Norge. Årbok 2006 Ved Norsk arkitekturmuseums 25-årsjubileum i 2000 ble kontoret presentert ved en utstilling av 14 boligprosjekter under tittelen «Unge og lovende».Arkitektur i Norge. Årbok 2001

I 2007 ble en rekke av deres arbeider presentert ved arkitekturbiennalen i São Paulo i Brasil.Omtale i Arkitektnytt , datert 23.11.2007, besøkt 27.08.2009

 Utvalgte arbeider 
 Rabothytta, Okstindan, Nordland
 Dune House, Thorpeness i England; sammen med Mole Architects Ltd.
 Hagaparken idrettshall og treningssenter, Vänersborg i Sverige
 Nasjonal turistvei i Lofoten: Hamnøy, Nappskaret og Raftsundet
 Dønning ungdomshus, Gimsøystraumen i Lofoten
 En rekke hytte- og næringsprosjekter i Kvitfjell-området
Villa Stueland, enebolig i Smedsvingen 52 på Hvalstad i Asker.
 Moloveien 28 (leiligheter), Ålesund
 Noria Moria, leiligheter og hotell på Norefjell
 Arkitekthøgskolen i Oslo (ombygging av Oslo Lysverkers verkstedbygg) (2001) (Houens fonds diplom 2003, Norsk Lyspris for beste innendørsprosjekt 2001) #
 Galleri Trafo, Bærum (ombygging av tidligere trafo til galleri og kafe)
 Forsvarsdepartementet (kontorbygg på Akershus; sammen med ØKAW arkitekter)
 Svalbard forskningspark, Longyearbyen (utvidelse 2005) #
 Studentboliger Leiden, Nederland (ombygging av tidligere fabrikk)
 Turtagrø hotell, Luster (gjenoppbygging etter brann) (2002) #
 Det Røde Hus, enebolig på Røa i Oslo (2002)
 Høgskolen i Molde
 Vestkantbadet i Oslo (rehabilitering og ombygging) (2000) #
 Trafikksentral på Kvitsøy (påbygg på eksisterende losstasjon) (1999) #
 Telenor AS, Fornebu
 Enebolig i Fiolvegen 6 i Asker (1998) #
 Administrasjonsbygg for Sysselmesteren på Svalbard (gjenoppbygging etter brann) (1997) (Ar+d Award 2001) #
 Kombinert bolig/atelier i Langoddveien 111 på Snarøya (1997) #
 Washington Pass Visitor Center, Okanogan National Forest, Washington

Bygg merket med # er omtalt i Arkitektur i Norge. Årbok.

 Referanser 


 Eksterne lenker 
 Jarmund/Vigsnæs AS Arkitekter MNAL

Kategori:Norske arkitektfirmaer
Kategori:Næringsliv i Oslo
Kategori:Etableringer i 1996
Kategori:Houens fonds diplom
Kategori:Arkitektur i 1996